**NOVO -UDŽBENICI U 2019./2020. ŠKOLSKOJ GODINI**

Udžbenici se u sljedećoj školskoj godini nabavljaju sredstvima Državnog proračuna i u vlasništvu su škole. Škola udžbenike posuđuje učenicima prema Naputku o načinu uporabe, vraćanja i obnavljanja udžbenika… (NN, br.46/19) koji je propisalo Ministarstvo znanosti i obrazovanja.

* vijek pojedinog udžbenika je 4 godine
* **udžbenici se preuzimaju prvog dana nastave. Učenici potvrđuju potpisom preuzimanje i izjavom koju nose roditeljima na potpis**
* udžbenike 1. razreda OŠ preuzimaju roditelji

učenik koji ne vrati udžbenike koje je zadužio, odnosno ne nadoknadi štetu , neće moći zadužiti udžbenike za novu školsku godinu.

NABAVA UDŽBENIKA

U školskoj godini 2019./2020. bit će u upotrebi dvije vrste udžbenika:

1. „Novi udžbenici“-(primjena novog kurikuluma)- udžbenici za 1. razred, udžbenici za 5. razred i za 7. razred udžbenici za Biologiju, Kemiju i Fiziku
2. „Postojeći udžbenici“- (udžbenici odabrani 2014.)- udžbenici za 2., 3., 4., 6., 7. (osim Biologije, Kemije i Fizike), 8. razred

 Ravnatelj Miroslav Bošnjak